text: Så ruller håndbolden igen
  30 august 2014 kl. 06.50
  Herreligaen i håndbold starter igen i dag. Tre hold her fra regionen skal i kamp.
  De regerende mestre fra KIF Kolding København ligger ud klokken 14.30 i Silkeborg mod BSV. Den kamp kan ses på TV2 med optakt fra klokken 14.10.
  Regionens to øvrige hold Ribe-Esbjerg og Sønderjyske skal også begge en tur nordpå i Jylland. Ribe-Esbjerg skal til Aarhus og møde Århus Håndbold, mens Sønderjyske møder Mors-Thy Håndbold i Nykøbing Mors.
  Kvindernes liga, hvor Team Esbjerg er eneste hold her fra regionen, starter på tirsdag. Team Esbjerg spiller dog først onsdag, når de ude mod Team Tvis Holstebro, skal forsøge at hente sejren.
  